|  |  |
| --- | --- |
| Tantárgy neve: **Gyógypedagógiai alapismeretek** | Kreditszáma: **2** |
| A tantárgy besorolása: **kötelező** / választható | |
| A tanóra típusa és óraszáma: mindkét félévben **1 ea**. / szem./ **1 gyak**./ konz. | |
| A számonkérés módja (koll. /gyj. /egyéb): gyakorlati jegy | |
| A tantárgy tantervi helye (hányadik félév): **2. szemeszter** | |
| Előtanulmányi feltételek (ha vannak): - | |
| **Ismeretanyag:** A kurzus célja megismertetni a hallgatókkal a gyógypedagógia alapfogalmait, fontosabb terminológiáját, a gyógypedagógia célját, feladatait.  **A tárgy tartalmi elemei:** a fogyatékosság fogalma, okai, fajtái. A gyógypedagógia története. A gyógypedagógusok feladatai, a gyógypedagógia intézményei. Bevezetés a látássérültek gyógypedagógiájába. Bevezetés a hallássérültek gyógypedagógiájába. Bevezetés a mozgássérültek gyógypedagógiájába. Bevezetés az értelmi akadályozottak gyógypedagógiájába. Autizmus. A súlyosan, halmozottan fogyatékos személyek gyógypedagógiája. Bevezetés a tanulásban akadályozottak gyógypedagógiájába. Tanulási zavarok. Bevezetés a logopédiába. Bevezetés a pszichopedagógiába. A korai fejlesztés szerepe a gyógypedagógiai nevelésben. Integráció fogalma, lehetőségei, jelentősége. Új kihívások a gyógypedagógiában. | |
| **Irodalom:**     1. Hatos Gyula: Az értelmi akadályozottsággal élő emberek: nevelésük, életük. APC-Stúdió, 2008, ISBN: 978-963-9844-01-8 2. Illyés Sándor (szerk.): Gyógypedagógiai alapismeretek, ELTE, BGGYFK, Budapest, 2000 3. Pap Józsefné (szerkesztette: Kalocsai Adrienn): Gyógypedagógia alapismeretek (JEGYZET), VHF,2004. | |
| **Kompetenciák:**  A hallgatók a kurzus során képessé válnak eligazodni a gyógypedagógia intézményrendszerében, helyesen értelmezni és használni a gyógypedagógia terminológiáját. A kurzus során mélyül érzékenységük, empátiás készségük.  ***a*) tudása**  - Ismeri és érti a szakmai területhez kapcsolódó gyógypedagógiai tudományok szociális munkához tartozó fogalomkészletét.  - Ismeri és érti a fogyatékossággal élő közösségek speciális problémáit, a problémák keletkezését, jelenlétét és a veszélyeztető tényezőket, valamint, hogy mindezek hogyan hatnak az egyes emberekre, családokra, csoportokra, szervezetekre és közösségekre.  - Ismeri és érti a társadalmi egyenlőtlenségeket, megismeri az egyenlőtlenségek és a kirekesztés csökkentése érdekében felhasználható gyógypedagógiai eszközöket.  - Ismeri és értelmezi az emberi szükségleteket, a társas viselkedés pszichológiai tényezőit, az emberek és a környezetük közötti interakciókat.  - Ismeri és érti a szociális munka komplexitását, multi, inter-diszciplináris jellegét.  - Ismeri a gyógypedagógia intézményrendszerét, annak működését.  - Ismeri a gyógypedagógus kompetenciaköreit, felkészült a gyakorlat során felmerülő problémák szakmai illetékességének felismerésére, és más szakmák szakembereivel való szakszerű együttműködésre.  **b) képességei**  - Képes kritikus szemlélettel és reflektív módon megfogalmazni a társadalmi és szociális problémákat, a veszélyeztető tényezőket és a problémakezelés folyamatát.  - Képes megkülönböztetni a vélekedéseket, sztereotipiákat, előítéleteket a bizonyítékokkal alátámasztott társadalmi tényektől, leírásoktól, elemzésektől.  - Képes a bizalomépítésre, a nyílt, hiteles, hatékony kommunikációra.  - Képes szükségletfelmérésre, az egyén és környezete közötti folyamatoknak, kölcsönhatásoknak, problémáknak holisztikus elemzésére.  **c) attitűdje**  - Érzékeny és nyitott a fopgyatékos személyek, fogyatékossággal élő közösségek társadalmi és szociális problémáira, elkötelezett és felelősséget vállal a szakma értékei és a társadalmi szolidaritás ügye mellett.  - Nyitott mások megismerésére, empátiával viszonyul az emberekhez, családokhoz, csoportokhoz és közösségekhez.  - Nyitott az új módszerekre, eljárásokra, szakmai eredményekre és innovációkra; elkötelezett a korszerű szociális munka tudományos és gyakorlati eredményeinek megismerésére és alkalmazására.  **d) autonómiája és felelőssége**  - Felelősséget vállal a szolgáltatásokat igénybe vevők életébe történő beavatkozásért.  - Felelősséget vállal a rábízott információkért, valamint a dokumentációban rögzített adatokért, titoktartási kötelezettségét megtartja.  - Autonóm módon képes felismerni szerepét és helyét a szociális munka közvetlen gyakorlatában, a különböző szinteken megvalósuló csapatmunkában. | |
| **Tantárgy felelőse:** Dr. Sebestyén József, főiskolai docens | |
| **Tantárgy oktatásába bevont oktató:** Kalocsai Adrienn, főiskolai docens | |